Mont a eure neuze en hent en ur charroñs kaer, ha gantañ ur mevel hepken. Ne ouient en pe tu  mont, met mont a raent bepred, en gras Doue. Un dro bennak, an noz a serras warne en ur choad bras. Ken teñval e oa ma na challent ken mont. Ma rankjont chom eno da chortoz an deiz. Ar priñs a chomas en e garroñs, hag ar mevel a em astennas war ur gwele spoue ha raden, ouzh troad ur wezenn derv. Ar chezeg a oa bet distaget, hag a beure war-dro.